Verdagte in Klawer-moord wil nie borgtog hê | Maroela Media
Verdagte in Klawer-moord wil nie borgtog hê
Daniel Smit Maandagoggend in die hof. (Foto: Verskaf)
Die man van Klawer wat tereg staan vir die moord op 'n tienerseun, het sy aansoek om borgtog laat vaar.
Daniel Smit (56) het Maandagoggend vir die eerste keer in die plaaslike landdroshof verskyn in verband met die moord op die 13-jarige Jerobejin van Wyk.
Jerobejin het verlede week verdwyn nadat hy glo vrugte by Smit se huis in Klawer naby Vredendal in die Wes-Kaap gesteel het. Smit het die tiener daarna glo agternagesit en hy is sedertdien nie weer gesien nie.
Smit is Vrydag in hegtenis geneem nadat menslike oorskot in 'n rioolpyp op sy erf gevind is. Die polisie het wel nog nie bevestig dat die oorskot dié van Jerobejin is nie.
Eric Ntabazalila, woordvoerder van die Nasionale Vervolgingsgesag (NVG), sê die beskuldigde se prokureur het vanoggend aangedui dat hy nie van plan is om om borgtog aansoek te doen nie. Die staat sal die aansoek teenstaan sou Smit van plan verander.
Hy staan tereg op aanklag van moord, ontvoering, aanranding met die doel om ernstig te beseer en regsverydeling.
Die saak is nou tot 26 April uitgestel vir verdere ondersoek.
News24 berig talle lede van die gemeenskap het vanoggend buite die hof saamgedrom. Skokgranate is in 'n stadium afgevuur om ontstoke lede van die publiek in bedwang te bring.
In die nuus Klawer-moord moorde
Kanker gediagnoseer danksy perdebysteek
Myn bied hersiene verhogings aan
Ag nee oom…hoe dink jy nou? Seun is maar 13…om die kind nou te vermoor…dis darem wreed…nou is jou lewe ook verwoes…en die swart teen wit haat NET NOG ERGER….
Hierdie moord, gepleeg deur 'n witman, is baie sleg. Dit vuur weer rassehaat aan. Wat het deur sy kop gegaan. Innige simpatie met die naasbestaandes.
Hy is nie n witman nie hy is n moorderaar ..punt
Dit is nie nodig om sonder werklike bewyse die persoon skuldig te bevind wag eers dat daar meer feite beskikbaar is anders gaan dit neerkom op hoorse.